b"\n_START_ARTICLE_\nFrancisco Javier Espejo Ropero\n_START_SECTION_\nTraject\xc3\xb2ria\n_START_PARAGRAPH_\nSorgeix del planter del Real Avil\xc3\xa9s. Despr\xc3\xa9s de passar pels filials sportinguistes i per la UE Figueres, arriba a jugar dos partits amb el primer equip a la campanya 94/95 de primera divisi\xc3\xb3 (els \xc3\xbanics partits de la seua carrera a la m\xc3\xa0xima categoria). A la temporada 95/96 recala en la UD Las Palmas, amb qui aconsegueix pujar a la Segona Divisi\xc3\xb3._NEWLINE_En la categoria d'argent, Espejo juga nom\xc3\xa9s sis partits amb els canaris. La temporada 97/98 fitxa per la UE Lleida, on troba la titularitat i acaba la campanya amb 37 partits i un gol. Per\xc3\xb2, no t\xc3\xa9 continu\xc3\xaftat a l'equip catal\xc3\xa0 i marxa a l'H\xc3\xa8rcules CF, on realitza una temporada m\xc3\xa9s irregular i el seu equip perd la categoria. L'asturi\xc3\xa0 encara romandria dos anys m\xc3\xa9s amb els alacantins a la Segona B._NEWLINE_Despr\xc3\xa9s de jugar en el Mar\xc3\xadtimo Funchal portugu\xc3\xa9s, a l'estiu del 2002 s'incorpora a l'Algesires. Amb els andalusos ascendeix a Segona, tot i que l'estada ser\xc3\xa0 r\xc3\xa0pida: eixa campanya, el defensa \xc3\xa9s titular i participa en 33 partits. El 2004 fitxa pel Ciudad de Murcia, on no comptar\xc3\xa0 massa. Deixa el club murci\xc3\xa0 al final de la temporada 04/05 i recala a l'Eldense. Al club valenci\xc3\xa0 hi roman tres campanyes entre la Segona B i la Tercera."